آمریکا پرزیدنتی باراک اوباما، ویتنام و ژاپونو ایچه‌رن بیر هفته‌لیک سفرینه باشلادی.
اوبامانین ایلک دایاناجاغی، داها اوّل اسکی آمریکا باشقانی بیل کلینتون‌ون دا زیارت ائتدیگی ویتنام اولدو ...
اوچ گونلوک رسمی زیارت اوچون پایتخت هانوی‌یه گئدن اوباما اوچون دولت باشقانلیغی ساراییندا رسمی قارشیلاما مراسیمی تشکیل ائدیلدی.
بورادا دولت باشقانی تران دای قوانگ ایله گؤروشن اوباما، سون ایللرده قید ائتدیگی "فوق ‌العاده ایره‌لیلمه" اوچون ویتنامی قید ائتدی.
باراک اوباما، زیارتی‌نین ایکیطرف‌لی علاقه‌لری داها دا گوجلندیریلمه‌سی اومید ائتدیگینی قید ائده‌رک آمریکانین ویتنام ساواشیندان بو یانا تطبیق ائتدیگی سلاح تحریملرینی قالدیرما قراری آلدیغینی سؤیله‌دی.
زیارتی اثناسیندا پایتخت هانوی‌نین یانیندا هو جی مینه شهرینده ده گؤروشمه‌لر اولماسی گؤزلنیلن آمریکا باشقانی، ترانس ساکیت اوقیانوس امکداش‌لیق سازیشی (تپپا) موضوعسوندا دانیشیق‌لار ائدیله‌جک.
آمریکا پرزیدنتی ویتنام‌دان سونرا ژاپونا کئچه‌جک.
اوباما، 27 می‌ده توکیودا کئچیریله‌جک گ7 ذیروه‌سی‌نین آردین‌دان، ژاپونون هیروسیما شهرینی زیارت ائده‌جک.
باراک اوباما، اؤلکه‌سی‌نین 1945-جی ایلده آتوم بومباسی آتدیغی هیروسیمایا گئدن ایلک آمریکا پرزیدنتی اولا‌جاق.
اوباما، داها اوّل، هیروشیمایا آتیلان آتوم بومباسی سببیله، اؤلکه‌سی آدینا عذر ایستمیه‌جگینی آچیقلامیشدی.
آغ ائو مسئول‌لاری، اوبامانین ویتنام و ژاپون زیارت‌لری‌نین، اؤلکه‌سی‌نین آسیا و ساکیت اوقیانوس بؤلگه‌سین‌دکی اؤلکه‌لرله علاقه‌لری "یئنی‌دن بالانس" سیاستینه باغلیلیغین بیر گؤستریچی‌سی اولدوغونو بیلدیریر.
سفرلر همچینین آمریکانین بو اؤلکه‌لرین حکومت‌لری و خالق‌لاری ایله دیپلوماتیک، اقتصادی و امنیت امکداشلیغین آرتیریلماسینی مقصد قویور.
